Downloaded from YTS.MX
ORIGINALNI NETFLIXOV DOKUMENTARNI FILM
Official YIFY movies site: YTS.MX
ZDRAVO, ANGEL!
ANGEL: JOŠ SI TU
JOKES: MALA! JEDVA ČEKAM DA TE VIDIM NA TULUMU SUTRA
ANGEL: ZNAM TKO SI
ANGEL: VOLIŠ LI ME?
JOKES: ZNAŠ DA JE TAKO
ANGEL: ONDA TO KAŽI
JOKES: VOLIM TE
ANGEL: ONDA
ZAŠTO STE ME UBILI?
24. VELJAČE 2006.
Izlazili smo iz kuće.
Moj auto je bio tu na prilazu.
Kraj nas je prošao Ford Expedition.
Vidjeli smo da je bio pun.
Crystal, Juan i moj sin Justin
ulazili su u auto.
Ušla je i pomaknula sjedalo naprijed.
Rekao sam: „Nemoj, nećemo na glavnu ulicu.
Idemo tri-četiri ulice dalje do dućana. Pomakni se, seko.“ I…
Nismo došli ni do kraja ulice.
20.43 H
Došla sam točno ovdje.
Vidjela sam ga, stajao je kraj znaka „stop“.
Bijeli Ford Expedition okrenuo se,
vratio se i stao točno ovdje.
Pojurila sam ovuda
i stala da vidim što je s djecom.
Okrenuli smo se. Vidio sam tipa u majici s kapuljačom.
Imao je pištolj. Stajao je pola metra od mene.
Vidjela sam pištolj.
Micao je usnama kao da skuplja hrabrost da to učini.
Bum.
Čula sam eksplozije, lom stakla i škripu guma.
Primamo pozive. Više od četiri pucnja…
Pucaju i…
-Pucali su na vaš auto? -Da, na mene.
Sagnula sam se ispod sjedala.
Ne znam ni jesu li pogodili auto.
Pogledao sam sestru.
Bila je nepomična.
U čemu je problem?
Auto je dojurio.
-Honda Accord. Došli su… -Koje je boje Honda?
20.47 H ČETIRI MINUTE POSLIJE PUCNJAVE
Došli smo ispred trgovine,
točno ispred vrata.
Izašao sam iz auta, podigao je i sjedio ondje držeći je.
Djevojka je ustrijeljena. Leži na podu. Čini se da ne reagira.
Adresa je…
Opipao sam joj glavu…
Hitna služba stiže. Čini se da imamo žrtvu.
Ophodnjo, na kojoj ste lokaciji?
Bog reče: „Molite i dat će vam se.“
I jesam.
Gdje je On bio? Rekao je i da sve ide po Njegovom planu.
Kakav je to sjebani plan?
Gdje je Bog pun ljubavi u mom životu?
Ne razumijem.
Samo me zanima zašto. Zašto?
Bila je ponoć. Baka je plakala u dnevnoj sobi.
Rekli su da su ustrijelili Crystal.
„Crystal?“, pitala sam. Rekli su: „Pucali su joj u glavu.“
Moje je prvo sjećanje na Crystal da se voljela igrati sa mnom lutkama.
Uvijek mi je postavljala pitanja.
„Jaimie, je li Annabelle dobila bočicu?”
Bilo je zabavno igrati se s njom.
Doista jest. Poticala mi je maštu.
Pobrinula sam se da znam da ništa nije nemoguće.
Da je sve moguće.
Otvorila sam MySpace.
ZDRAVO, JAIMI!
„Večeras se dogodila strašna tragedija.“
Pisanjem sam izrazila osjećaje. Nisam plakala kod kuće.
GADI MI SE OVO DRUŠTVO
Samo sam tipkala.
Samo sam dala prstima na volju i tipkala.
OVO JE UNIŠTILO MENE I MOJU OBITELJ
Posljednja je rečenica bila:
„Crystal, samo budi dobro. Volim te više od života.“
Nije se probudila.
Sjećam se da je bila ovdje i…
očekujem da će opet ući kroz vrata.
To se neće dogoditi.
Kad mislimo na svoju obitelj i lijepe uspomene,
kao da postoji granica.
Prije i poslije Crystal.
Bila je moja ponos i dika.
Tako sam silno željela kćer.
Rodila sam trojicu sinova.
Četvrti sam put bila sretna što sam dobila curicu.
Bila je moja radost i moj život.
Bila je aktivna.
Voljela je visine i vlakove smrti.
Imala je sreće u kasinu.
Ubacila je pet dolara u aparat
i osvojila 38 000 dolara.
Ona i njezin muž osnovali su tvrtku za klima-uređaje i grijanje.
Krenulo im je.
No onda se njezin muž ponovno odao drogi i nasilju.
Crystal ga je ostavila i vratila se k nama.
Da.
Koliko uspomena, Bože mili!
Puno je lijepih uspomena, ali ta večer sve je uništila.
POLICIJSKA UPRAVA RIVERSIDE POSTAJA MAGNOLIA
Ima istu tetovažu na vratu.
Imamo sliku sablasnog kosca na radnom stolu
onoga tko je sljedeći.
Kao da smrt uvijek čeka.
Onaj tko je prvi na popisu dobiva slučaj.
Nemaš pojma što će te zapasti. Ja sam bio na redu.
Dogodila se pucnjava u zapadnom dijelu grada.
Obukao sam se, poljubio ženu, stigao i misli su mi počele navirati.
Moj prvi slučaj ubojstva bila je pucnjava bande. To je uvijek jako teško.
Taj je slučaj, nažalost, još neriješen.
Čovjek koji je počinio najteži zločin još je na slobodi.
Još mislim na to.
Moj drugi slučaj bilo je ubojstvo Crystal Theobald.
Nisam mogao to dopustiti dvaput, nema šanse.
Ali počelo je prilično teško.
Na poprištu je bilo više čahura metaka.
Na križanju ulica Greenpoint i Geranium.
Našli su cipelu, možda povezanu sa slučajem.
Identificirali su je.
Imao sam priliku vidjeti položaj dokaza,
fotografije, mjerenje dokaza, snimke.
To je bilo previše za mene, još sam bio nov.
Gotovo sam bio preopterećen.
Policija Riversidea.
Uzeli su izjave svjedoka, od vrata do vrata. Ispitali susjedstvo.
-Niste čuli pucnjeve? -Nismo izlazili večeras.
Niste ništa čuli ni vidjeli?
-Nisam bio ovdje. -Ja sam spavao.
Spavali ste?
Ispitali smo sve koji su mogli čuti ili vidjeti incident.
Niste čuli pucnjeve?
Ne. Moja žena je čula nekoliko pucnjeva.
Ništa nije vidjela?
Nekoliko detektiva bilo je u bolnici.
Pokušali su razgovarati s obitelji, ali nije bila spremna na suradnju.
Nisu mi se sviđali.
Nimalo mi se nisu sviđali. Znate? Tako…
Nije mi vjerovala. Nije me poznavala.
Nisam zvala policiju u pomoć kad bih imala neki problem.
Nisam zvala policiju.
Napadali su moju obitelj kao da smo mi to učinili.
Prijetili su sinovima da će u zatvor.
„Čujemo li nešto, gotovi ste.“ Uzrujala sam se zbog toga.
Stavili su mi lisice, ugurali me u auto
i ispitivali satima.
Nije mi bilo jasno.
Rekao sam detektivima:
„Moja obitelj nije imala veze s tim.“
Htio sam da znaju da činim sve da pomognem njihovoj obitelji.
Nije me bilo briga za sve drugo što nije imalo veze sa slučajem.
Samo sam došao riješiti ubojstvo za vas i vašu obitelj
i zatvoriti Crystalina ubojicu.
Tada smo se malo otvorili, ali…
Kruže razne glasine o tome što se dogodilo.
Što vi mislite?
Mislim da je bilo mnogo problema s bandom 5150.
Ovo je zapadni dio grada, West End.
Na ovoj petlji se dogodila pucnjava.
To je teritorij bande 5150.
Ali i druge bande, crnačke i latinoameričke,
svojatale su to područje.
Tada se bore oko teritorija. Ako se sretnu, izbije sukob.
Suparničke crnačke i latinoameričke bande koje trguju drogom…
Banda 5150 pojavila se u Riversideu oko 2003. g.
Pokušavali su se afirmirati i napadati.
Postali su veoma nasilna banda željna sukoba.
Napredovali su do fizičkih i oružanih napada.
Ubili su troje ljudi u gradu
tijekom dvije i pol do tri godine.
Vrlo su brzo evoluirali.
Sad smo u Riversideu.
Ovdje se često puca.
Svake noći izbodu i opljačkaju ljude.
Čim bi čuli za bandu 5150, ljudi bi se preplašili.
Govorili su da smo ubojice.
Nikad nisam pomislio da će nas društvo tako doživljavati.
Riverside je u početku bio za one koje je L. A. odbacio.
Oni koji si nisu mogli priuštiti život u L. A.-u i okrugu Orange
došli bi u Riverside.
To je mnogo siromašnih ljudi.
Mislim da nikad nismo išli na plažu ili u Disneyland.
Ništa slično tome.
Nikad nismo izlazili iz tog područja.
Mislili smo da je to život.
Banda 5150 bili smo moji rođaci, obitelj i ja. Podržavali smo jedni druge.
To nam je bio motiv. Mi smo bili obitelj.
Svi smo bili ovdje.
Ništa se nije događalo.
Svi smo bili mlađi od 18 godina.
Bili smo djeca.
Svi su nas napadali.
Opišite ga najbolje što možete.
Bio je mlad. Bio je dijete.
-Ali da ga vidim, prepoznala bih ga. -Dobro.
Zatim je uslijedilo još razgovora i pregledavanja fotografija.
U ovom fasciklu su članovi raznih bandi.
Ovako pratim tko je tko među njima.
Sjećam se da mi je Belinda rekla da je ubojica bio vrlo mlad.
Latinoamerikanac, ali je izgledao gotovo kao bijelac.
Imao je dječje lice. Bila je sigurna da bi ga prepoznala.
To ne bi bio problem.
Ovaj fotorobot nastao je prema Belindinu opisu.
Pregledavao sam godišnjake.
Tražio sam članove bandi
s novijom fotografijom.
Pozvao sam Belindu da pogleda neke fotografije.
Počela ih je pregledavati.
Došla je do slike jednog dečka
i zastala.
Rekla je: „To je on.“
Detektiv Wheeler nazvao je jednog dana i rekao
da su našli nekoga tko je možda sudjelovao.
Pozvao me da ga dođem vidjeti.
Pozitivno ga je identificirala. „To je on.“
Jesi li dobro, stari?
Počeli smo ga ispitivati gdje je bio.
Dao nam je alibi. Gdje je bio i s kim.
Nisam bio ondje.
Ali znam da jesi. Netko te identificirao.
Rekao sam: „Provjerit ćemo.
Ne laži mi jer ću otkriti.“
Bili smo kod mene doma pa smo otišli k bratovoj curi.
Rekao je: „Nisam bio ondje.
Bio sam kod prijatelja. Nazovite pa provjerite.“
Poslao sam kolege da provjere njegov alibi.
Potvrdili su ga.
Molim vas!
Molim vas, pustite me kući!
Pomislio sam da je identificirala pogrešnog.
To nije dobar početak.
Pustili smo ga kući.
Nisu mi dobro objasnili.
Ako identificiraš pogrešnog čovjeka,
više ne mogu upotrijebiti tvoj iskaz na sudu.
To je zakompliciralo slučaj detektivu.
Počnete istraživati slučaj s optimizmom.
„Riješit ćemo to. Nema problema.“
No u jednom trenutku više nemate tragova.
Tada vodite bitku s izdržljivosti.
Obećala sam joj.
To sam joj posljednje rekla, osim: „Volim te.“
Obećala sam joj da ću ga uhvatiti.
Platit će, pa makar mi to bilo posljednje.
NICK: HEJ
MOJ PRIJATELJ MISLI DA SU TIPOVI IZ 5150 KOJI SU UBILI CRYSTAL NA MYSPACEU
Razgovarala sam s Nickom na MySpaceu.
Rekao je da su momci
koji su sudjelovali u ubojstvu aktivni na MySpaceu.
Rekao je da svi imaju profile.
BILI SU JOJ MEĐU NAJBOLJIM PRIJATELJIMA
Već sam znao da su članovi 5150.
Znate kako se priča na ulici. Svašta čuješ.
Malo pomalo saznaš.
Bio sam dijete kad je umrla.
Imao sam oko 13 godina.
Tada nisam znao ništa o bandama.
Rekla sam teti Belindi: „Mogu istraživati na MySpaceu.
Naći ću informacije.“
Nisam znala ništa o društvenim mrežama. Nisam bila na MySpaceu.
Pitala je kako se to radi. Rekla sam: „Bez brige, ja ću sve.“
Imala sam 14 godina.
Gotovo 15 godina.
Ako imate tinejdžera kod kuće, vjerojatno provodi mnogo vremena
na društvenoj mreži MySpace.
Znala sam sve o tome, sve trikove.
Kako da izgleda na neki način, kako da se nešto pojavi u tekstu.
Ubaciti slova u boji i svašta.
Sa 66 milijuna korisnika diljem zemlje,
MySpace je jedna od najpopularnijih društvenih mreža među djecom.
Većina djece u školi ima MySpace. Stavljaš slike, upoznaš cure i dečke.
Bio je popularan. Svi su htjeli imati profil.
Bila sam opsjednuta njime.
Bila sam uzbuđena. „Dat ćeš mi priliku i odgovornost?“
Pitala sam se: „Kako mogu što bolje špijunirati?“
Jaimie je našla fotografiju zgodne cure na internetu.
Imala je majicu Supergirl.
Rekla sam: „Bit ćeš moja Supergirl.“
Samo sam htjela lijepo lice i tijelo,
a iza toga je bio moj mozak.
Nazvali smo je Rebecca i objavili to.
Sastavila sam profil tako da se svidi članovima bande.
Dodala sam da voli pušiti travu i piti pivo.
Ali napisala sam cerveza jer mi se činilo zgodno.
Htjela sam da misle da je profil pravi.
Imala sam imena osmorice i povezala se s njima.
Kliknula sam na profile, našla prvih osam prijatelja
i sve sam ih dodala.
Na sve sam kliknula i dodala ih.
Nastavila sam dok mi profil nije bio pun članova 5150 i činilo se da sam njihova.
Rekla sam: „Teta Belinda, sve sam složila. Što sad?“
„Izvuci što možeš više informacija.“
BOK. KAKO JE?
SLADAK SI SVIDJELE BISMO TI SE JA I MOJE FRENDICE
POŠALJI
Htjela sam im se svidjeti i steći njihovo povjerenje.
Ne pišu cijele riječi. Morala sam pitati što znači „LOL“.
Pisala sam poruke i glumila.
Pokušavali smo doznati odakle su i što rade.
Znala sam da su one večeri vozili bijeli Ford Expedition.
Htjela je da odmah izvučem informacije.
Rekla sam: „Ne, prvo im se moram približiti.
Pričekaj tjedan dana.“
Barem tri dana prije nego što ga pitam:
„Koji auto voziš?“
Imao je bijeli Ford Expedition.
Da, dva.
To nas je još više zbunilo.
Zbog svjedoka i jer su ta dva auta bila iste boje.
Sjećam se da smo u početku razgovarali o vozilima na tom području.
Ovo je Robbie.
Susjedi su vidjeli dva vozila.
Neki su ih opisali kao SUV-ove, poput Expeditiona.
Bili su parkirani ovdje.
Kružili su kao da se love.
Pitao sam ih: „Jeste li vidjeli što se dogodilo?
Ulazili ste u svoj auto i kretali
kad su ti auti jurili na tom području.“
Sjećam se da su se pravili da nemaju pojma.
Da, tako je bilo.
Nisam odmah rekla sve što znam.
Gdje je bio Robert kad se to dogodilo?
Robert? Ne znam. Robert nije imao ništa s tim.
Naravno.
Prepričavate što se dogodilo te večeri, ali ne spominjete Robbieja.
Da, jer to se dogodilo prije.
To sam već i zaboravila.
Nisam ni razmišljala o tome kamo je Robbie otišao.
Išla sam ga tražiti.
Spremali smo se ići u trgovinu.
Poslije smo otkrili
da je stariji brat Robert bio u autu za kojim su jurili.
To su nam rekli tek mnogo poslije.
20.38 H PET MINUTA PRIJE PUCNJAVE
Sve je počelo kad je Robbie sjedio u autu
preko puta kuće i razgovarao s prijateljem.
Parkirao sam se ispred frendove kuće i on je izašao.
Razgovarali smo kroz suvozačev prozor.
Moja cura imala je čudan izraz lica.
Iza nas je došao Expedition.
Pogledao sam frenda.
Preplašio se i vratio u kuću.
Imao sam jeziv osjećaj. Nisam poznavao te ljude.
Nemam takvih problema u životu.
Upalio sam svjetla i…
nagazio gas.
Udario sam njih ili rubnik.
Znao sam da nije dobro i ušao sam u zavoj.
Odmah su me počeli loviti.
Niste bili u SUV-u te večeri?
-Ne. -Sigurno?
Mnogi su vidjeli dva SUV-a te večeri.
Roberte, shvatite da želim pomoći vašoj obitelji.
To nam je posao.
Otišao sam. Mislio sam da nema problema.
Što god bilo, prošlo je.
Krenuo sam prema kući mame svoje kćeri.
I kad sam stigao i zaustavio se,
ona je bila izvan sebe.
Mislim da smo počeli detaljnije istraživati obitelj.
Otkrio sam da je obitelj Lane-Theobald prije imala problema.
POSJEDOVANJE MARIHUANE POSJEDOVANJE UKRADENE ROBE
VOŽNJA BEZ DOZVOLE
Neki su bili uhićeni i u zatvoru.
Moji dečki su dečki.
Imaju svoje probleme.
Vole se tući i što god već rade.
Čak je i Belinda imala problema s drogom.
Obje smo uzimale drogu.
Ali ne želim govoriti o tome. Želite li da sve to kažem?
Počelo je kao obična zabava vikendom.
Ali uskoro nisam mogla bez toga.
Dogodi se kad moraš raditi dva posla,
brinuti se za petero djece i kuću.
Uzimala sam metamfetamin, vražju drogu.
Drogirala sam se prije i poslije posla.
Djeca su uvijek bila u blizini, ali nisu to vidjela.
Nismo se drogirale pred djecom.
CRYSTALINA NAJBOLJA PRIJATELJICA
Trudile su se skrivati to, ali bilo je itekako očito.
Bilo je gore kad sam prodavala drogu.
Bila sam u zatvoru.
Bila je otprije poznata policiji zbog svojih problema
i zbog problema svojih sinova.
Da, mnogo sam prodavala. Napravila sam veliku štetu.
Po cijelom Riversideu.
Donijela sam mnogo droge na ulicu.
Kad je bila mlađa, Crystal ju je stalno molila:
„Mama, molim te, prestani se drogirati.“
Postalo je malo jasnije tko bi mogao biti odgovoran za to.
Zbog nečijih problema u zatvoru?
Zbog nečijih problema s bandama?
Je li netko dugovao novac ili drogu?
Odjednom su se otvorile nove mogućnosti
jer je žrtvina obitelj bila kompromitirana.
OŽUJAK 2006. MJESEC DANA NAKON CRYSTALINE SMRTI
Svaki dan poslije škole ravno kući.
Satima i satima.
Od tri popodne do jedan ujutro
bila sam na netu.
Postalo mi je teže
kad je teta Belinda predložila da otvorimo Crystalin profil na MySpaceu.
Rebecca nije dovoljno privlačila one koje smo ciljali.
Zamolila sam je da stavi Crystalinu sliku.
Pitala sam zašto želi Crystalin profil na MySpaceu.
Da se zaljube u nju.
Odlučili smo je nazvati Angel.
Na njezinom sam profilu napisala
da ću im biti najveća životna pogreška
i najveća i najmračnija tajna.
Kako su samo počeli reagirati!
Poruke su samo stizale.
Balansirala sam između dva prozora.
Spustila bih jedan i prešla na Angel pa drugi i na Rebeccu.
Nisu se zaljubili u moju Supergirl.
Bila im je za povremeni seks.
Crystal je bila ljubav.
Rebecca je bila previše znatiželjna.
Postavljala je pitanja i flertovala.
Onako, tinejdžerski.
„Danas je grozan dan. Škola je sranje.”
S tužnim smajlićem.
Angel je uvijek bila vesela i draga.
Imala je dobre fontove. Velike,
male, ružičaste, plave, blještave.
JOKES ŽELI BITI TVOJ PRIJATELJ
PRIHVATI
Nismo dugo čekali.
Ubrzo se javio William Sotelo.
Ne gleda filmove. Gleda pornografiju.
Ne čita knjige. Goni knjige!
Na profilnoj slici je stajao.
„Ja sam iz 5150. Ja sam ubojica.”
Fokusirala sam se na Sotela.
Uglavnom sam razgovarala s njim.
Puno je spominjao 5150 na MySpaceu.
Jaimie mu je slala poruke. On joj je odgovarao.
„Što radiš osim što tulumariš i piješ?
Ja ne volim partijati. Samo povremeno.”
„Ma ne, nisam ja takav. Imam planove.
Vidjet ćeš. Postat ću netko i nešto.“
Kad hoćeš da te netko želi, poigravaš se njime.
Učinila sam ono što me Crystal naučila.
Pusti da dečko dođe k tebi.
TRAVANJ 2006.
DVA MJESECA NAKON CRYSTALINE SMRTI
JOKES: HEJ, TI
ANGEL: NEDOSTAJE MI MAMA
JOKES: GDJE JE?
Rekli smo mu da je Angelina mama u zatvoru zbog metamfetamina.
Mislila sam da će se otvoriti o drogi i zatvoru.
JOKES: ŽAO MI JE ŠTO TO PROŽIVLJAVAŠ
Reagirao je suprotno od mojih očekivanja.
Postao je osjećajan. Iznenadio me.
ANGEL: HVALA. POKUŠAT ĆU
JOKES: AKO TREBAŠ RAZGOVOR, OVDJE SAM
Njegove su poruke postajale sve nježnije.
JOKES: MISLIM NA TEBE CIJELI DAN
Htio mi je dati cijeli svijet
i pobrinuti se da nas ništa ne spriječi.
JOKES: NIKAD SE NISAM OSJEĆAO OVAKO
Imam sliku Crystal u glavi.
Morala sam to prikazati.
Morala sam mu pokazati da je bila divna osoba.
Bilo je teško ne zaljubiti se u nju.
Tko bi je upoznao, zaljubio bi se.
Njezina osobnost, osmijeh.
Bilo mu je teško ne zaljubiti se u nju.
Napisao je: „Hej, curo. Večeras imam tulum. Hoćeš li doći?“
ANGEL: TO JE ZABAVNO
„Što ima? Večeras sam spreman. Nemaš auto? Doći ću po tebe.“
O, ne.
Žele se upoznati sa mnom. Što sad?
Rekla je da pristanem.
ANGEL: MOŽE. VIDIMO SE
JOKES: TO! NAPOKON
„A onda mu u posljednji čas pošalji poruku
da ne možeš.“
Sat vremena poslije napisala sam: „Kvragu, nemam prijevoz.“
Bio je tako odlučan da me nagovori da izađem te večeri.
Trudio se više nego ikad prije.
„Curo, onda ću doći po tebe."
Odgovorila sam: „Ako ćeš doći po mene,
koji auto da očekujem?“
MOJ BIJELI FORD EXPEDITION
Je li se taj bijeli auto nekako isticao?
Je li bio spušten ili je imao posebne naplatke?
Bio je Expedition. Ne znam koja je to marka.
-Dobro. -Možda je Ford.
Belinda je znala da tražim određeno vozilo.
Expedition.
Bio je bijel, ali je imao zlatne detalje.
Tražio sam člana bande 5150 koji je imao taj auto.
Nazvala sam detektiva Wheelera.
Rekla sam mu što sam otkrila.
„Mislim da smo ih našli. To su oni.“
Nazvala me i rekla:
„To je Jokesov auto. On ga je vozio. To je bio on.“
Tada mi je rekla i za profil na MySpaceu.
Mislim da sam joj na početku rekao: „Bilo bi dobro da ste mi to prije rekli.“
No pregledao sam komentare tih momaka.
Zaljubili su se u nju do ušiju.
Bila je lijepa i onako je razgovarala s njima.
Nije ni čudo što ih je namamila. To je bio sjajan plan.
Pomislio sam da moram doći do Williama Sotela zvanog Jokes.
Ako je on onaj vozač, mogao bi mi reći
tko je bio u autu s njim i tko je pucao.
Dobro, Wille.
Vratit ćemo vas kad završimo.
Sudjelovao je u programu obrazovanja i zapošljavanja.
Znam da se pripremaš za maturu.
-Za kakvog se kuhara školuješ? -Za pomoćnog.
Navodno se školovao za kuhara.
To je super. Bolje je nego ono što si prije radio.
-Da. -Itekako.
Razgovarali smo od San Bernardina do Riversidea.
Htio si vodu, zar ne? Možeš li mu je donijeti?
-Oprosti. -U redu je.
Tvoje se ime pojavilo u slučaju koji istražujem.
-U slučaju? -Da.
U istrazi koju provodim.
U vezi s članovima bandi?
U vezi s bandom 5150. Ustrijelili su djevojku.
Djevojku?
Imam pitanje u vezi s tvojim autom.
Tvoj Ford Expedition viđen je ondje.
S mojim registracijskim pločicama? Ne znam.
Da, tvoj auto je bio ondje.
-I… -Kad je to bilo?
Još u veljači.
U veljači?
Ne znam.
Znaš.
Kad bi počeo poricati
ili pobijati moje dokaze, ustrajao sam.
„Nije sporno da si bio ondje. Znam da jesi.
Zanima me zašto.“
Nitko drugi iz 5150 ni iz susjedstva ne vozi takav auto.
Kad spomenem Jokesa, spomene se i taj auto.
-Jokes? -Da, to si ti.
Sada mi stvarno moraš reći istinu
jer sam ti ja sada jedini saveznik.
Mislim da sam ga izmorio s vremenom.
Problem je ako tvrdiš da nisi bio ondje…
Dobro, reći ću istinu, ali…
To i želim čuti. Istinu.
Nisam sudjelovao u tome. Dogodilo se.
Reci mi što se dogodilo.
20.36 H
SEDAM MINUTA PRIJE PUCNJAVE
Ne znam. Samo smo se vozili kraj Rutlanda.
Parka Rutland? To je teritorij 5150?
Nije li to blizu teritorija MD-a?
Da, to je teritorij MD-a.
Svi ste se ugurali u tvoj Expedition?
Bio je pun. Vjerojatno nas je bilo sedmero u autu.
Projurio je bijeli Expedition i zamalo me udario.
Presjekao nam je put.
Za dlaku nas je izbjegao.
„Tu smo stajali kad smo vidjeli Robertov SUV.
Tu smo stali kad su nam auti prišli.“
A onda su počeli…
Pucali su na moj auto iz bijelog Expeditiona.
-Oni su pucali u vas? -Da.
Htio sam otići, ali Lil Huero je rekao da stanem.
Izašao je.
Little Huero je izašao?
JULIO HEREDIA ZVAN LIL HUERO
Kamo je išao? Je li hodao prema…
Ne znam. Sagnuo sam se. Meci su letjeli posvuda.
Ima petlju ako je izašao dok se pucalo.
Ima petlju ako je izašao.
On je luđak. Baš čudno.
Što si vidio u autu s djevojkom dok je prolazio?
-Ne znam. -Pogodili su ga?
-Jesu. -Vidio si rupe od metaka?
Ne. Prozor je bio razbijen.
Koji prozor?
Prednji sa suvozačke strane.
Dobro.
Kažeš da su pucali na vas. Jesu li pogodili tvoj auto?
Ne, mislim da nisu.
Bili su tako blizu, a nisu vas pogodili.
-Mislio sam da su vas pogodili. -Ne znam.
Williamov auto nije bio pogođen, nismo imali čahure metaka.
Nismo našli oružje u kući obitelji Theobald.
Zbog nedostatka dokaza ne mogu potvrditi
da je obitelj Theobald pucala na njih.
Kad si opet vidio Little Huera?
Nisam ga više nikad vidio ni čuo poslije.
-Nisi? -Ne.
Nisu bili u kontaktu s Juliom Herediom.
Nisu ga vidjeli. Nije se bavio zločinima kao prije.
Bio je poput duha.
Julio Heredia zvan Little Huero
bio je glavni sumnjivac.
Morao sam ga naći.
Napravimo stanku. Možeš li pričekati malo?
-Mogu. -Brzo se vraćam.
-Ostaje li ovo među nama? -Molim?
Hoće li još netko doznati za ovo?
-Hoću li reći Little Hueru? -Ne želim da me ubiju.
-Neću reći Little Hueru. -Dobro.
Nisam imao dovoljno da odmah uhitim Williama.
Budući da je sve ovisilo o njegovoj spremnosti da mi pomogne,
po zakonu sam ga morao pustiti…
jer sam mu to i obećao.
-U San Bernardino? -Možete me odvesti u Parkview?
U Parkview? Mogu.
No on je bio velik dio slagalice.
To je bila mreža ljudi koji su bili ondje u vrijeme ubojstva.
Ovo je William Lemus Junior, a nadimak mu je bio Little Rascal.
I njegov brat Manuel.
Manuelov nadimak bio je Tripper.
Mislio sam da je to sranje.
Bande su ciljale djecu u školi da ih unovače dok su još mala.
Nisam bio za to jer su još premladi.
Pogledali su me i rekli: „Što misliš kako smo unovačili tebe?“
BIVŠI ČLAN BANDE 5150
Bio sam na njihovom tulumu i sviđalo mi se sve što su radili.
Ta kuća je bila puna ljudi.
Svirala je glasna glazba.
Ali u tom sam trenutku želio biti ondje.
Zatim mi je prišao tip na biciklu.
Na početku školske godine netko je rekao
da te tip na biciklu upuca.
Julio.
Rekao je: „Dajte mu pivo.“
Rekao sam da ne pijem.
„Želiš li biti s nama ili ne?”
„Želim.“
„Dajte mu travu.“
„Ne pušim.”
Ako želiš biti s nama, učini ovo pa ono.
Digao je ruku i rekao: „Uhvatite ga.“
Jedan me klinac zgrabio, srušio i pribio na pod.
A onda si njihov.
Počeli su me grliti.
„Čuvat ćemo ti leđa kad god se što dogodi.”
Onda su se družili sa mnom u školi.
Htjeli su da sjedim s njima.
Tada sam shvatio da sam upao.
Mislio sam da se nemam čega bojati.
Ne bih li se trebao osjećati sigurno jer znam da me nitko neće napasti?
Bio sam s ljudima koji napadaju druge.
Živjeli smo vrlo mirno ondje.
MANUELOVA MAJKA
Nikad nije bilo nikakvih problema.
Ti momci bili su mu prijatelji jer su svi živjeli u istom susjedstvu.
Bili su mu prijatelji.
Činili su se nevinima.
Poštovali su me. Nisu se ružno izražavali.
Nisam bila svjesna koliko je to velik problem.
Još nije bilo gotovo. Zato sam to tako dugo radila.
Zato se nisam isključila. Jer sam imala još mnogo posla.
JOKES: ŠTO TE VESELI, MALA? ANGEL: MOJA OBITELJ
Pokušavala sam biti Crystal.
ANGEL: VOLIM I PJEVATI
JOKES: SIGURNO IMAŠ DIVAN GLAS
Nije dobar osjećaj natjerati nekoga da se zaljubi u mrtvu osobu.
Dok sam pisala poruke kao Angel,
pretvarala se da sam ona,
održavala sam je na životu u svom srcu.
Opet sam bila s njom cijelu noć.
Ostajala budna dokasna.
Mislim da mi je zato bilo teško na kraju.
Osjećala sam se kao…
da sam zaglavila glumeći nju, a nje više nije bilo.
Bilo je teško gledati njezino lice svaki dan.
JOKES: KAD ĆEMO SE NAĆI?
MUČIŠ LI ME?
Zato me MySpace počeo opterećivati.
MOLIM TE, ODGOVORI MI
Rekla sam teti Belindi
da sam gotova.
Da ne mogu to više raditi.
Bila sam u teškoj depresiji.
Pitala sam zašto nisu uhitili Williama Sotela.
Nakon što su sve otkrili i on je priznao.
Sve pukne, prije ili poslije.
Kao kad trpate nešto u staklenku.
Nema ispušnog ventila. Samo trpate.
A onda staklenka počne pucati.
Iz nje počne izlaziti, a nema kamo otići.
Znam kako je na ulici. Želiš riješiti to. Tvoja braća žele to riješiti.
-Ali dovoljno je zla učinjeno. -Da.
Ne moraš se vratiti u zatvor, a ni tvoja braća.
Tvojoj mami ne treba ta muka.
Znam da njezini sinovi nisu željeli
da riješimo slučaj.
Navikli su rješavati sve na svoj način.
To ne bi bilo dobro ni za koga.
Žele li vaši sinovi to riješiti sami?
-Ne. -Ne? To je dobro.
Ne treba nam to.
Samo zato što smo obećali majci
nismo učinili ono što smo htjeli.
Rekla sam da ne želim nasilje u ime svoje kćeri.
Ali u sebi…
Znala sam da ću ga ubiti.
Tada sam preuzela profil.
Jer nakon toliko mjeseci počela sam se pitati
hoće li ga ikad uhvatiti.
Obuzeo bi me bijes.
Pokušala sam doznati sve o njima i njihovim obiteljima.
Srednja škola Riverside.
Postala sam malo hrabrija.
Provezla bih se kraj njihovih kuća
i fotografirala aute i registracijske tablice.
Zvala sam FBI i imigracijsku službu.
Htjela sam da ih deportiraju.
Iskoristila bih svaku priliku da izazovem problem.
Istražila sam njihovu religiju. Santeriju.
Ostavila sam im neke stvari u dvorištu.
Crne svijeće i vudu-lutkicu iz dućana
s hrpom zabijenih iglica.
Belinda je jednostavno prolupala.
Bila je u svom svijetu.
Silno je volim, ali zbilja zna biti luda.
Sprijateljila sam se s članovima bande Casa Blanca.
Napisala sam im da William Sotelo sere o njima.
Da govori da su seronje i pičkice.
Razljutila sam ih.
Odgovorili su: „Hoćeš makljažu na MySpaceu?“
Tražiš makljažu na MySpaceu?
„Kujo, želiš doći k meni?
Idi autocestom 91.
Izađi u La Sierri i skreni desno.
vozim bijeli Ford Expedition, kujo.“
Razmahala se na MySpaceu.
Prije je bilo sjajno, ali to bi sve uništilo.
Počela im je prijetiti i raditi nešto
zbog čega oni ispadaju žrtve.
Detektiv Wheeler je rekao
da je mnogo bijelih Fordova Expeditiona
izrešetano, spaljeno i vandalizirano.
Ne želim da netko tko je tempirana bomba
upropasti sve.
Rekao je: „Mislim da trebate prestati raditi sranja.
Klonite se interneta i pustite nas da radimo.“
Rekla sam: „Aha, može. Kako da ne.“
Činilo se da sam postigla nešto.
Nije mi padalo na pamet da se povučem.
Bilo je oko 20. travnja, dan marihuane.
Svi su se oglasili: „Sretan 20. travnja.
Danas ćemo zapaliti. Tulumarit ćemo.“
Tada mi je palo na pamet. Tulum.
125 STRIPTIZETA! NATJECANJE U STRIPTIZU
BESPLATNO PIĆE ZA SVE VIP GOSTE
BIT ĆE DIVLJE! ZATRAŽITE VIP POZIVNICU
Počela sam slati obavijesti
da Angel priprema tulum za kraj svijeta 6. lipnja 2006.
i da im neću reći gdje do šest sati popodne na dan tuluma.
Sjećam se da mi je govorila o bandi 5150
i da glumi nekoga da namami jednog od njih.
Rekla je da priprema neki tulum.
Kroz Perris vodi ulica Ryder.
Tu priča postaje još luđa.
Negdje gdje mogu vidjeti da dolaze, ali oni ne vide mene.
I tako sam samo… Da.
Rekla je: „Nećeš vjerovati što radim.“
Rekla sam da bi mene bilo strah.
Znala sam da to želi, ali mislila sam da je to ludo.
U SUTON 6. LIPNJA
POLICIJSKE POSTAJE RIVERSIDE
KOLIKO SE DALEKO ČUJE PUCANJ?
Tko je trebao pucati?
Ja sam kanila pucati u njih.
Bili su moji. Htjela sam osobno pucati u njih.
NE OMETAJ POSJED ULJEZE OČEKUJE TUŽBA
Imala sam plan i pištolj.
Jeste li dobar strijelac?
Ne bih bila daleko.
Pričekali bismo da dođu i zaskočili ih.
Znate?
To bi bio kraj njihovog svijeta.
Sjećam se da sam došao kući.
Upravo je izlazila. Bila je odlučna.
Što god bilo, osjećala bi se bolje.
To je htjela.
Muž i sinovi govorili su mi: „Mama, moraš se povući.
Moraš prestati.“
Nismo joj to htjeli dopustiti. Nismo htjeli ostati bez mame.
Skovala sam plan da ubijem ljude.
Pokušajte to shvatiti.
Želiš ubiti sebe i druge.
Nije ti stalo, ali ti je stalo i previše.
Samo jedan dan prije toga.
JOŠ SI TU
Neću mu nauditi. Neću ga ubiti.
Ali sjedila sam za računalom.
Plakala sam i plakala.
ANGEL: ZNAM TKO SI
ANGEL: VOLIŠ LI ME?
JOKES: ZNAŠ DA JE TAKO
Htjela sam da pati kao što mi patimo.
ANGEL: ONDA TO KAŽI
JOKES: VOLIM TE
ANGEL: ONDA
ZAŠTO STE ME UBILI?
Ne razgovaraš s Angel. Ovo je djevojčica koju si ubio.
OVO JE CRYSTAL THEOBALD
Očito nisi ni znao koga si ubio
jer nitko od vas nije prepoznao njezinu sliku.
Zašto si me ubio?
Imala sam snove i nade.
Zašto?
NA VEZI!
Nije odgovorio na to.
Tada sam prepustila MySpace detektivu.
Predala sam mu lozinku za MySpace
da bih se mogla kontrolirati.
Jokes kao da je propao u zemlju.
Nitko ga nije vidio ni imao kontakt s njim.
Budući da nismo uhitili Williama,
netko drugi morao mi je reći što se dogodilo u tom autu.
Ovo je Wyburn, nekadašnje središte teritorija 5150.
U jednoj ulici živjela su još dva člana bande
koja su bila u autu s braćom Lemus.
U ovoj kući s moje lijeve strane živjela su braća Lemus.
Budući da nam je Jokes rekao da su oni bili u autu,
okrenuo sam se njima jer nije bilo Julija.
Došlo je do pucnjave.
Ne znam jesu li pucali na tebe.
Ne znam jeste li vi pucali na nekoga.
Da sam sudjelovao u pucnjavi…
-Mislim da su oni pucali. -Sjećao bih se.
Zatim me opet pitao.
„Znamo sve.
Samo ti ništa ne govoriš.“
Rekao si da ništa ne znaš i da nisi bio u autu.
Znam da lažeš.
Rekli ste mi da mi je brat ovdje. Pustili ste nas da razgovaramo.
On mi je rekao što da vam kažem.
-Kaže da ćete me zatvoriti. -On je rekao istinu.
On ništa ne skriva. Rekao je: „Bio sam ondje.“
Rekao je: „Tvoj brat je u drugoj sobi i sve nam je rekao.“
Ovo je prednji dio auta?
Da, to je prednji dio auta.
Dobro.
Ovo sam ja. Ovo je moj brat. Samo smo mi sjedili otraga.
-Na stražnjoj klupi? -Da, iza.
Ovo je crtež Williama Lemusa.
Govorio je o Jokesu i Hueru.
Jokes je rekao tko je bio u autu.
William Lemus je to potvrdio.
Priče su se počele poklapati.
Isto vozilo, isti strijelac.
Ispalio je jedan hitac visoko pa uperio pištolj u auto.
-Da. -Bum.
-Ti su pogodili auto. -Da, pogodili su auto.
To je bio on. Nisam ja.
„Privest ćemo ga.“ Dobro.
Pokušat ćemo razgovarati s njim.
Doveli su ga.
Baš u tom trenutku…
htio sam nasrnuti na njega…
i napasti svog brata.
Pravila su takva da trebaš šutjeti.
Govoriš istinu?
Ubit će ga.
Ako kažeš drugo, lažeš.
Želiš mi lagati usred istrage ubojstva?
Riskiraj.
Ili reci istinu i što se stvarno dogodilo.
Ne može biti jednostavnije.
Znam da nisam nikoga ubio.
Dobro. Onda reci što se dogodilo.
Rekao sam si: „Dobro. Iz mene nećete izvući ni riječ.“
I pustili su nas.
Kad su nas pustili…
Pogledao sam brata.
Rekao sam mu: „Ne znam što si učinio.“
Već sam znao da banda želi ubiti mene i mog brata.
Jednog dana ili, bolje reći, jedne večeri…
banda 5150 imala je sastanak.
Razgovarali su i rekli nam: „Tvoj brat im je rekao, zar ne?“
30. SRPNJA 2006. 00.17 H
„Ne znam. Nismo bili u istoj sobi.“
„Zašto je bio u drugoj sobi? Zašto je bio duže unutra?
Zašto si ti izašao u isto vrijeme kao on?“
Ne znam.
„Što bi učinio da ti ubijem brata?
Bi li ti to smetalo?“
Pogledao sam ga i rekao:
„Učinio bih isto što i ti da tebi netko ubije brata.“
Donio sam odluku na licu mjesta.
Odlazim.
I samo sam otišao.
Htio sam da moj brat bude dobro.
Otišao sam s bratom u L. A.
Ako ne mogu doći do nas,
znao sam da će napasti mamu i tatu.
Rekao sam mami i tati da odu odande.
Mama i tata nisu me slušali.
Gospodine, koja je vaša adresa?
Ulica Glasgow 3445.
Došla je gomila klinaca u crnom.
Možda nisu bili klinci. Nisam vidjela, bili su daleko.
Dobro. O koliko klinaca je riječ?
Desetak, dvanaest.
Moj je muž zvao policiju. Pitali su hoćemo li ostati ondje.
„Kako mogu ostati ovdje?“ rekao je. „Idemo, ali pošaljite nekoga.“
Kako se zovete, gospodine?
Zovem se William Lemus, ali ne želim se miješati u ovo.
Ne želite policiju na vratima?
Naravno da ne.
Uspjeli smo izaći i otišli smo.
Ali nismo znali što će učiniti.
Da moja mama nije otišla,
mislim da bi ih bili žive spalili.
Sve naše uspomene.
No ja sam kršćanka, a u Bibliji Bog kaže:
„Misli vaše nisu misli moje.“
Postoji li odanost na ovom svijetu?
To, zapravo, ne znači ništa.
Manuele, tvoj tata kaže da želiš još razgovarati?
-Da. -Dobro. Podsjećam te…
Kad su pokušali nauditi mojim roditeljima,
odlučio sam reći detektivu sve što ga je zanimalo.
Sjećaš li se što se dogodilo te noći?
Mogu vam ispričati sve.
Dobro.
Za početak, moji prijatelji
ne znam u koliko sati, ali kasno navečer,
pokucali su nam na vrata.
Bila je noć.
Sjedim u SUV-u.
Zaustavi se neki auto.
20.26 H
Jedan tip izlazi iz auta i kaže…
SEDAMNAEST MINUTA PRIJE PUCNJAVE
„Pokušali su me ubiti.
Pucali su na mene i kćer u autu.“
To je bio neki veliki SUV ili terenac.
Iz MD-a.
To je druga banda.
Julio je odlučio poduzeti nešto.
„Tko ih jebe. Odmah ćemo ih srediti.“
Došli su na križanje Greenpointa i Geraniuma
osvetiti se suparničkoj bandi,
koja je navodno napala člana njihove bande tog dana.
Nisu poznavali Theobalde. Nisu imali veze s njima.
Naišli su na Robertov SUV i vidjeli ga.
Ne znam što se dogodilo. Sjedio sam u SUV-u.
Parkirali smo, a on je bio preko puta nas.
Kad je Robert krenuo, pojurili su za njim.
Tada su ga izgubili
i stali na križanju Greenpointa i Geraniuma.
Dva auta prišla su njihovu autu koje je stajalo gotovo posred križanja.
Mislili su da ih napada suparnička banda.
Julio izlazi iz auta i stane nasred ceste.
Tad je već izvadio pištolj
i zapucao.
Jedan je metak pogodio Crystal u zatiljak,
na samom rubu vrata.
Jedan od posljednjih metaka koje je ispalio
prije nego što je auto otišao.
Vidjeli smo da je stao četiri ulice dalje.
Znali smo da je netko pogođen.
-Vani? -Da.
-Lil Huero. -Samo on?
-Samo on. -Dobro.
Uspostavio sam odnos s Williamom i Manuelom Lemusom.
Vjerovali su da im želim najbolje.
Ustao sam i okrenuo se da mi vidi leđa da zna da ne nosim prisluškivač.
Oni bi mi mogli biti ključni svjedoci.
On je bio na suvozačkoj strani, ali na sjedalu iza?
Slučaj se razvijao tako
da bi mogao doći na sud. Netko će odgovarati za to.
8. KOLOVOZA 2007. 18 MJESECI NAKON CRYSTALINE SMRTI
Policija! Nalog za pretragu!
Proveli smo veliku raciju bandi u suradnji s raznim agencijama.
Policija je u srijedu provela niz naloga za pretragu banda.
Pretražili smo oko 25-30 kuća
istodobno jednog jutra.
„Terorizirali su ljude“, rekao je okružni tužilac.
„U srijedu smo razbili bandu.“
ROSARITO, MEKSIKO
Kolege koji su tražili informacije o Juliju Herediji
zvali su i rekli da znaju gdje je.
Julio se jednog dana probudio okružen policajcima.
I to meksičkim policajcima.
Doveli smo ga ovamo za jedan dan.
Danas vraćamo kontrolu nad našim parkom, ulicama,
našim susjedstvom i dijelom zajednice. Vraćamo ih onima kojima pripadaju.
Nema pravde.
Pravda bi bila kad bi nam vratili Crystal.
Došla su reportažna kola. Nisam mogla vjerovati.
Tražila je informacije na društvenim mrežama
koje su pomogle policiji uhititi krivce.
Noć prije obavijestili su nas
da je Julio Heredia optužen za ubojstvo moje kćeri
i da je uhićen.
Hvala ti, Isuse. Uhvatili su ga.
Čeka te optužba za ubojstvo, a ti si tako samouvjeren?
Gledam te i vidim da nisi.
U ovo sam siguran. Razmišljam o nečemu drugom.
-O čemu razmišljaš? -O Anni?
-O djetetu koje nosi? -Da.
Svašta ti se sada događa u životu.
U kojem je mjesecu sada?
U četvrtom mjesecu.
-Je li dečko ili curica? Znate li? -Ne.
Kako je ona?
Dobro.
Trudna je četiri mjeseca.
Budi uzor. Iskaži se i budi muško.
Pogriješio si. Svi griješe.
Neki više nego drugi.
Ali upravo sad imaš priliku promijeniti se.
Biti drugačiji čovjek, Julio.
Hoćeš li razmisliti do sutra?
Ne, samo želim vražjeg odvjetnika.
Želim da mi pročitate prava i da netko bude sa mnom.
Sad želiš odvjetnika? Možeš ga dobiti ako želiš.
Želiš to? Dobro.
-Ali sad imaš o čemu razmišljati. -Ionako me ne razumijete.
URED BRANITELJA PO SLUŽBENOJ DUŽNOSTI
Rekao bih da je Riverside divlji zapad
kaznenopravnog sustava u južnoj Kaliforniji.
Nije lako raditi ovdje.
Ured okružnog tužioca je na glasu
zbog agresivnog progona bandi.
Tako agresivnog da želimo smaknuti članove bandi.
Mi zastupamo Julija.
Trudimo se prikazati njegovu ljudskost i interese.
No to je teška odluka za obitelji koja je izgubila nekoga.
Sada uključujemo obitelj
i razgovaramo s tužilaštvom o mogućoj smrtnoj kazni.
Znam da je Belinda bila vrlo strastvena.
Htjela je da plati najveću cijenu.
Ne zamjeram joj, nimalo.
RIVERSIDE UBOJSTVO
Da, mrzim ga.
Istina je.
Ne mogu smisliti najgoru kaznu na svijetu
koja bi bila dovoljna.
DRŽAVA TRAŽI SMRTNU KAZNU
U slučaju kad se traži smrtna kazna fokusirate se na spašavanje života.
Morate istražiti cijeli život te osobe
jer ne ubijate samo dio osobe koji je počinio zločin.
Ubijate cijelu osobu.
Morate ispričati njihovu priču. Kako su dospjeli tu.
Ne izlike, nego objašnjenja.
Bio je tako malen na ovoj slici.
Bio je sitan.
Imao je velike uši.
Sjećam se da su nas poslali van.
Morali smo ispuniti obrasce ako imate 18 i više godina
da možete doći na smaknuće ako želite.
Moja mama.
Bilo je teško živjeti s mamom.
Drogirala se i opijala.
Jela sam ono što bih pokupila s poda
jer smo bili tako gladni.
Kad vidim ovu sliku, naviru mi ružna sjećanja.
Nismo imali hrane ni pokućstva.
Julio se morao brinuti za sve nas. Zarađivao je i radio.
Meni je Julio bio jedini otac.
Julio nam je bio uzor.
Htjeli smo biti poput njega. Oblačili smo se kao on.
Bili smo ponosni.
U školi bismo svima govorili: „On je naš bratić.“
Mi smo živjeli ovdje.
On je živio ondje preko puta.
Ondje je posljednji put živio s mamom.
Julio je tada imao 14 ili 15 godina.
Mislim da nije mogao prihvatiti da ih mama nije htjela uzeti natrag.
Nije ih se ni potrudila vratiti.
Ova me slika podsjeća na vrijeme kad su počeli
izlaziti i miješati se u takve stvari.
Počeo se družiti sa starijima.
Pustili bi ga u svoju kuću i davali mu drogu.
Počeli su ga slati da radi svašta
što nije trebao raditi.
Na ovoj su svi.
Svi izgledaju tako mlado na ovoj slici.
Neki tip ga je ubo kuhinjskim nožem.
Julio je bio tako mršav da mu je nož probio leđa.
Tada sam shvatio da se promijenio.
Kao da je iz njega nestala radost. Bio je gotov, mrtav.
Nick je čak rekao: „Mama, ne sviđa mi se ovaj gad.“
Rekao je: „Ne sviđa mi se.
Ali sjeti se kad sam ja imao 17 g. Bolio me kurac za sve.“
Bavio sam se sportom, američkim nogometom.
Vozio sam svoj motor.
Nakon Crystalina ubojstva imao sam problema u školi i tukao se.
Bio sam loše volje, ljut na cijeli svijet.
Počeo je brljati. Bio je ljut. Želio je osvetu.
Počeli smo gubiti i njega zbog bande.
-Kojeg sina? -Nicholasa.
Bio sam u bandi. 5150 bili su nam neprijatelji.
Uklopio sam se među njih.
Zajebi te budale, mislio sam. Potražimo ih.
Sad se bojim i brinem da će moj sin nastradati zbog bande,
da je član bande ili da će ubiti nekoga.
Mnogo su me puta uhitili kao maloljetnika.
Zbog posjedovanja pištolja
i napada vatrenim oružjem.
Tek sam izašao iz zatvora. Nije vrijedno toga.
Živiš u poricanju.
Ne možeš vjerovati da bi tvoje dijete učinilo to i uzelo pištolj.
Pitala sam ga: „Odakle ti pištolj?“
Tada sam dotaknula dno.
To…
Zbog toga sam se trgnula.
Morala sam se dobro zamisliti.
Shvatiti zašto se tako osjećam
i zašto sam ljuta na cijeli svijet.
I…
Odakle dolazi taj bijes?
Zbog čega sam tako ljuta?
Bila sam ljuta na sebe.
Bila sam razočarana sobom.
Tko je to? Sagnite se!
Mislim da se vraćaju. Iza auta, Bene. Brzo!
Polako, gospođo. Mislite li da je tinejdžer?
Posljednji sam put uzela drogu onaj dan kad su ubili Crystal.
Da, bila sam drogirana.
-Niži je od mene. -Mršav, srednje ili jače građe?
Ajme!
To je sve što je Crystal tražila od mene.
„Mama, samo se očisti.“
Srce mi još lupa. O, Bože! Ne mogu vjerovati.
Nisam to mogla učiniti za nju dok je bila živa.
Moram si naučiti oprostiti.
To je teže nego oprostiti Juliju Herediji.
Doista jest.
Morala sam to reći.
ŽRTVIN ĆE SE GLAS ČUTI
Imena svih ubijenih u okrugu Riverside.
Svaki dan govore o tome u vijestima.
Samo se imena mijenjaju.
Mogu shvatiti drogu i bande.
Svi su bili drogirani te noći.
Mogu reći da sam i ja mogla proći isto.
To je pravi razlog zašto smo tražili
da odustanu od smrtne kazne.
Postupila sam ispravno prvi put u životu.
NAKON ODUSTANKA OD SMRTNE KAZNE
JULIOV PREDMET DOŠAO JE PRED SUD
PROŠLO JE PET GODINA OD CRYSTALINE SMRTI
SUDNICA OKRUGA RIVERSIDE
Ako imate članove bande koji su odani svojoj bandi
i znaju koja je cijena ako cinkaju,
vrlo rijetko uspijemo uvjeriti jedno ili dvoje
da surađuju s nama.
To je bio velik uspjeh.
Kad je čuo pucanj, izašao je iz auta.
Izašao je.
Tada sam čuo još nekoliko pucnjeva.
Bojao sam se…
zato što…
znam koliko ljudi ima u toj organizaciji.
To ne možeš samo tako prekinuti.
-Vidjeli ste da je Little Huero drogiran? -Da.
Nikad niste pušili s njim?
Ne. Nikad nisam vidio da se drogira, ali znam jer su mu zjenice bile raširene.
Bilo je ludo gledati kako svjedoče protiv mog brata
jer su odrasli s nama.
Uvijek su bili kod nas doma.
Vidio sam kad je Lil Huero ispalio prvi hitac.
Ostale nisam vidio, ali prvi jesam.
Bio sam povrijeđen jer smo se družili svaki dan.
A oni su izmišljali laži
samo da bi se izvukli.
Jeste li bili u kontaktu? Jesu li razgovarali s vama?
Nisu. Samo su me gledali, ali ja nisam htio gledati njih.
Mislim da je Manuel plakao…
dok je svjedočio.
Znam da nije htio učiniti sve ono što je učinio.
Kao što nitko na svijetu ne čini to namjerno.
Sučevi komentari bili su veoma oštri.
„G. Heredia nije dobra osoba.
On je nasilni, hladnokrvni ubojica…
i platit će za to što je učinio.“
JULIO HEREDIA OSUĐEN JE NA DOŽIVOTNI ZATVOR
BEZ MOGUĆNOSTI UVJETNOG OTPUSTA
MANUEL I WILLIAM-DAVID LEMUS NISU OPTUŽENI
Živjeli smo brzo i žestoko.
Ne možete ni zamisliti što smo sve radili.
Zbog toga imamo noćne more.
Živim s tim svaki dan. Ne mogu proći ulicom u kojoj sam odrastao…
a da mi ne navru sjećanja.
Sanjao sam je i…
Čvrsto se držim svojih uspomena.
Prije oko mjesec dana.
Crystal je stajala ondje.
Bila je u bijeloj haljini.
Onda sam se probudila.
Sada će mi biti teško oprostiti si.
Mama i tata uvijek me žele zaštititi.
Uvijek se trude da mi bude dobro.
Ne želim ih opet iznevjeriti.
Želim imati djecu, osnovati obitelj.
Učiniti nešto.
DESET GODINA NAKON CRYSTALINE SMRTI WILLIAM SOTELO JOKES JOŠ JE NA SLOBODI
Između Williama Sotela i mene bilo je osobno.
Nije gotovo dok ga ne uhite.
ANĐEOSKE KARTE ZA TAROT
Želim da ga uhite da Crystal može počivati u miru.
Da vidimo što je s Williamom Sotelom.
Jedinstvo.
Ovo znači da mu nije loše, gdje god bio.
Ovo je krasno. Vrhovna svećenica.
Ovo bi predstavljalo mene.
Pokazuje da sam dovoljno mudra
da poduzmem nešto da napredujem u životu.
Da trebam slušati svoju intuiciju i imati strpljenja.
I da trebam dobro razmisliti što želim prije nego što poduzmem nešto.
Zatim karta Pravde.
Naš je. Uhvatit će ga jednog dana.
Dolaze bolja vremena.
Da.
DVA TJEDNA POSLIJE UHITILI SU SOTELA U MEKSIKU
OŽENIO SE, DOBIO ČETVERO DJECE I BAVIO SE UZGOJEM ČILIJA
BELINDA JE NA FACEBOOKU PRIMILA DOJAVU KOJA JE DOVELA DO NJEGOVA UHIĆENJA
Pravda i osveta?
Da, to je gotovo isto.
Prva ti omogućava slobodu,
a druga te odvede na optuženičku klupu.
To je granica koju sam i ja gotovo prešla.
2020., 14 GODINA NAKON CRYSTALINE SMRTI
SOTELO JE OSUĐEN NA 22 GODINE ZA UBOJSTVO U AFEKTU
Prijevod titlova: Sanja Vorkapić Velić